CELEX: 32020D0791
Language: sl
Date: 2020-06-10 00:00:00
Title: Sklep Sveta (EU) 2020/791 z dne 10. junija 2020 o stališču, ki se v imenu Evropske unije zastopa na 13. zasedanju Odbora strokovnjakov za tehnična vprašanja Medvladne organizacije za mednarodni železniški promet glede sprejetja sprememb enotnih tehničnih predpisov za tovorne vagone, označevanje vozil in za hrup tirnih vozil ter glede sprejetja popolne revizije pravil za podeljevanje spričeval subjektom, zadolženim za vzdrževanje, in revizijo navedenih subjektov ter popolne revizije specifikacij za registre vozil

17.6.2020   
               
               
                  SL
               
               
                  Uradni list Evropske unije
               
               
                  L 193/7
               
            
         SKLEP SVETA (EU) 2020/791
         z dne 10. junija 2020
         o stališču, ki se v imenu Evropske unije zastopa na 13. zasedanju Odbora strokovnjakov za tehnična vprašanja Medvladne organizacije za mednarodni železniški promet glede sprejetja sprememb enotnih tehničnih predpisov za tovorne vagone, označevanje vozil in za hrup tirnih vozil ter glede sprejetja popolne revizije pravil za podeljevanje spričeval subjektom, zadolženim za vzdrževanje, in revizijo navedenih subjektov ter popolne revizije specifikacij za registre vozil
         SVET EVROPSKE UNIJE JE –
         ob upoštevanju Pogodbe o delovanju Evropske unije in zlasti člena 91 v povezavi s členom 218(9) Pogodbe,
         ob upoštevanju predloga Evropske komisije,
         ob upoštevanju naslednjega:
         
                     (1)
                  
                  
                     Unija je h Konvenciji o mednarodnem železniškem prometu z dne 9. maja 1980, kakor je bila spremenjena z Vilenskim protokolom z dne 3. junija 1999 (COTIF), pristopila s Sklepom Sveta 2013/103/EU (1).
                  
               
                     (2)
                  
                  
                     Vse države članice, razen Cipra in Malte, so pogodbenice COTIF.
                  
               
                     (3)
                  
                  
                     V skladu s točko (f) člena 13§ 1 COTIF je bil ustanovljen Odbor strokovnjakov za tehnična vprašanja Medvladne organizacije za mednarodni železniški promet (OTIF).
                  
               
                     (4)
                  
                  
                     Odbor strokovnjakov za tehnična vprašanja je na podlagi točke (b) člena 20 § 1 COTIF in v skladu s členom 6 Dodatka F (APTU) med drugim pristojen za sprejetje ali spremembo enotnih tehničnih predpisov za tovorne vagone, označevanje vozil in hrup tirnih vozil. V skladu s členom 13 §§ 1, 4 in 5 Dodatka G (ATMF) je Odbor strokovnjakov za tehnična vprašanja pristojen tudi za sprejemanje sklepov o vzpostavitvi ali spremembi, združitvi ali umiku nacionalnih registrov vozil. Nazadnje je Odbor strokovnjakov za tehnična vprašanja v skladu s členom 15 § 2 Dodatka G (ATMF) pristojen za sprejetje in spremembo pravil za podeljevanje spričeval subjektom, zadolženim za vzdrževanje, in revizijo navedenih subjektov.
                  
               
                     (5)
                  
                  
                     Odbor strokovnjakov za tehnična vprašanja je na dnevni red 13. zasedanja, ki bo potekalo 16. in 17. junija 2020, vključil predloge za sklepe o spremembi enotnih tehničnih predpisov za tovorne vagone, označevanje vozil in hrup tirnih vozil, za popolno revizijo pravil za podeljevanje spričeval subjektom, zadolženim za vzdrževanje, in revizijo navedenih subjektov ter za popolno revizijo specifikacij za nacionalne registre vozil.
                  
               
                     (6)
                  
                  
                     Primerno je, da se določit stališče, ki se v imenu Unije zastopa v Odboru strokovnjakov za tehnična vprašanja, saj bodo predlagane spremembe za Unijo zavezujoče.
                  
               
                     (7)
                  
                  
                     Cilj teh predlaganih sprememb je uskladitev enotnih tehničnih predpisov za tovorne vagone, označevanje vozil in hrup tirnih vozil ter pravil za podeljevanje spričeval subjektom, zadolženim za vzdrževanje, in revizijo navedenih subjektov z izvedbenimi uredbami Komisije (EU) 2019/774 (2), (EU) 2019/776 (3), (EU) 2019/773 (4) oziroma (EU) 2019/779 (5). Specifikacije za nacionalne registre vozil so bile posodobljene glede na Izvedbeni sklep Komisije (EU) 2018/1614 (6).
                  
               
                     (8)
                  
                  
                     Predlagane spremembe so v skladu z zakonodajo in strateškimi cilji Unije, saj prispevajo k uskladitvi zakonodaje OTIF z enakovrednimi določbami prava Unije, zato bi te predlagane spremembe Unija morala podpreti –
                  
               SPREJEL NASLEDNJI SKLEP:
         
            Člen 1
            Stališče, ki se v imenu Unije zastopa na 13. zasedanju Odbora strokovnjakov za tehnična vprašanja Medvladne organizacije za mednarodni železniški promet (OTIF) glede sprememb enotnih tehničnih predpisov za tovorne vagone, označevanje vozil in hrup tirnih vozil ter glede popolne revizije pravil za podeljevanje spričeval subjektom, zadolženim za vzdrževanje, in revizijo navedenih subjektov ter popolne revizije specifikacij za nacionalne registre vozil, je, kot je določeno v dokumentu ST 7725/20 (7).
         
         
            Člen 2
            Sklepi Odbora strokovnjakov za tehnična vprašanja se po sprejetju objavijo v Uradnem listu Evropske unije, vključno z navedbo datuma začetka veljavnosti.
         
         
            Člen 3
            Ta sklep začne veljati na dan sprejetja.
         
         
            V Bruslju, 10. junija 2020
            
               
                  Za Svet
               
               
                  Predsednica
               
               A. METELKO-ZGOMBIĆ
            
         
         
            (1)  Sklep Sveta 2013/103/EU z dne 16. junija 2011 o podpisu in sklenitvi Sporazuma med Evropsko unijo in Medvladno organizacijo za mednarodni železniški promet o pristopu Evropske unije h Konvenciji o mednarodnem železniškem prometu (COTIF) z dne 9. maja 1980, kakor je bila spremenjena z Vilenskim protokolom z dne 3. junija 1999 (UL L 51, 23.2.2013, str. 1).
         
            (2)  Izvedbena uredba Komisije (EU) 2019/774 z dne 16. maja 2019 o spremembi Uredbe (EU) št. 1304/2014 glede uporabe tehnične specifikacije za interoperabilnost v zvezi s podsistemom „tirna vozila – hrup“ za obstoječe tovorne vagone (UL L 139 I, 27.5.2019, str. 89).
         
            (3)  Izvedbena uredba Komisije (EU) 2019/776 z dne 16. maja 2019 o spremembi uredb Komisije (EU) št. 321/2013, (EU) št. 1299/2014, (EU) št. 1301/2014, (EU) št. 1302/2014, (EU) št. 1303/2014, (EU) 2016/919 ter Izvedbenega sklepa Komisije 2011/665/EU v zvezi z uskladitvijo z Direktivo (EU) 2016/797 Evropskega parlamenta in Sveta ter izvajanjem posebnih ciljev, določenih v Delegiranem sklepu Komisije (EU) 2017/1474 (UL L 139 I, 27.5.2019, str. 108).
         
            (4)  Izvedbena uredba Komisije (EU) 2019/773 z dne 16. maja 2019 o tehnični specifikaciji za interoperabilnost v zvezi s podsistemom „vodenje in upravljanje prometa“ železniškega sistema v Evropski uniji in o razveljavitvi Sklepa Komisije 2012/757/EU (UL L 139 I, 27.5.2019, str. 5).
         
            (5)  Izvedbena uredba Komisije (EU) 2019/779 z dne 16. maja 2019 o določitvi podrobnih določb o sistemu izdajanja spričeval subjektom, zadolženim za vzdrževanje vozil, v skladu z Direktivo (EU) 2016/798 Evropskega parlamenta in Sveta ter razveljavitvi Uredbe Komisije (EU) št. 445/2011 (UL L 139 I, 27.5.2019, str. 360).
         
            (6)  Izvedbeni sklep Komisije (EU) 2018/1614 z dne 25. oktobra 2018 o določitvi specifikacij za registre vozil iz člena 47 Direktive (EU) 2016/797 Evropskega parlamenta in Sveta ter o spremembi in razveljavitvi Odločbe Komisije 2007/756/ES (UL L 268, 26.10.2018, str. 53).
         
            (7)  Dokument ST 7725/20 se nahaja na http://register.consilium.europa.eu.